CELEX: 31991R1483
Language: el
Date: 1991-05-31 00:00:00
Title: Κανονισμός (ΕΟΚ) αριθ. 1483/91 της Επιτροπής της 31ης Μαΐου 1991 για την τροποποίηση του κανονισμού (ΕΟΚ) αριθ. 921/91 σχετικά με την έναρξη διακοπτόμενης πώλησης κραμβόσπορου που κατέχεται από τον ισπανικό οργανισμό παρέμβασης

Avis juridique important

|

31991R1483

Κανονισμός (ΕΟΚ) αριθ. 1483/91 της Επιτροπής της 31ης Μαΐου 1991 για την τροποποίηση του κανονισμού (ΕΟΚ) αριθ. 921/91 σχετικά με την έναρξη διακοπτόμενης πώλησης κραμβόσπορου που κατέχεται από τον ισπανικό οργανισμό παρέμβασης  

Επίσημη Εφημερίδα αριθ. L 138 της 01/06/1991 σ. 0087 - 0087

ΚΑΝΟΝΙΣΜΟΣ (ΕΟΚ) αριθ. 1483/91 ΤΗΣ ΕΠΙΤΡΟΠΗΣ  της 31ης Μαΐου 1991  για την τροποποίηση του κανονισμού (ΕΟΚ) αριθ. 921/91 σχετικά με την έναρξη διακοπτόμενης πώλησης κραμβόσπορου που κατέχεται από τον ισπανικό οργανισμό παρέμβασηςΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (2), και ιδίως το άρθρο 26 παράγραφος 3,  τον κανονισμό (ΕΟΚ) αριθ. 3418/82 της Επιτροπής της 20ής Δεκεμβρίου 1982 σχετικά με τις λεπτομέρειες πωλήσεως των ελαιούχων σπόρων που έχουν στην κατοχή τους οι οργανισμοί παρέμβασης (3), όπως τροποποιήθηκε τελευταία από τον κανονισμό (ΕΟΚ) αριθ. 676/89  (4), και ιδίως το άρθρο 4,  Εκτιμώντας:  ότι με τον κανονισμό (ΕΟΚ) αριθ. 921/91 της Επιτροπής (5) άρχισε διακοπτόμενη πώληση για 13 948 τόνους κραμβόσπορου- ότι, λαμβάνοντας υπόψη τον κίνδυνο ποιοτικής αλλοιώσεως των σπόρων, είναι επιθυμητό να διευκολυνθεί η εν λόγω πώληση- για το σκοπό αυτό  πρέπει να παραταθεί η περίοδος πώλησης και να γίνουν ελαστικότεροι οι όροι- ότι πρέπει συνεπώς να προβλεφθεί, κατά παρέκκλιση από τον κανονισμό (ΕΟΚ) αριθ. 3418/82, μείωση της ελάχιστης τιμής πώλησης ώστε να διευκολυνθεί η διάθεση των αποθεμάτων αυτών-   ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 921/91 τροποποιείται ως εξής:  1. Το άρθρο 1 παράγραφος 2 αντικαθίσταται από το ακόλουθο κείμενο:  "2. Κατά παρέκκλιση από το άρθρο 8 παράγραφος 1 του κανονισμού (ΕΟΚ) αριθ. 3418/82, η ελάχιστη τιμή που θα τηρηθεί είναι η τιμή αγοράς στην παρέμβαση που αναφέρεται στην εν λόγω παράγραφο μειωμένη κατά 10 % και όσον αφορά την παρτίδα 13/01/88, η ίδια  τιμή μειωμένη κατά 20 %."  2. Στο άρθρο 3 παράγραφος 2 η ημερομηνία "6 Μαΐου 1991" αντικαθίσταται από την ημερομηνία "13 Μαΐου 1991".  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Μαΐου 1991. Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66. (2) ΕΕ αριθ. L 353 της 17. 12. 1990, σ. 23. (3) ΕΕ αριθ. L 360 της 21. 12. 1982, σ. 19. (4) ΕΕ αριθ. L 73 της 17. 3. 1989, σ. 17. (5) ΕΕ αριθ. L 92 της 13. 4. 1991, σ. 24.